Wii kommer med 512 MB innebygget flashbasert lagringsminne, og har SD-kort-støtte for ytterligere lagringskapasitet. Den har to USB 2.0-porter. Konsollen støtter progressiv scan, altså bilder i 480p, som også GameCube gjorde. PAL-konsollen og spillene støtter også progressive scan. Wiis bildemoduser er widescreen, standard og 60hz, 50hz og HD 480p. De nåværende tilgjengelige kablene for bilde og lyd er kompositt (kabelen som følger med maskinen), RGB-scart og komponent.